439.11 REGOLAMENTI DWAR L-ISPEZZJONI TA’ FONDI FEJN JINŻAMMU ANNIMALI GĦALL-PRODUZZJONI L-AVVIŻ LEGALI 268 ta’ l-2003. L-AVVIŻ LEGALI 268 ta’ l-2003. 1. It-titolu ta’ dawn ir-regolamenti hu Regolamenti dwar l-Ispezzjoni ta’ Fondi fejn jinżammu Annimali għall-Produzzjoni. 2. (1) L-għan ta’ dawn ir-regolamenti huwa li jimplimenta id-disposizzjonijiet imfassla taħt id-Deċiżjoni tal-Kummissjoni ta’ l-Unjoni Ewropea 2000/50/KE dwar ħtiġiet minimi għall-ispezzjoni ta’ fondi li fihom jinżammu annimali għall-produzzjoni. (2) Għall-għanijiet ta’ dawn ir-regolamenti, "sieħeb fil-kummerċ" għandu jkollha l-istess tifsira bħal dik mogħtija fl-artikolu 2 ta’ l-Att dwar is-Servizzi Veterinarji u għandha tinkludi Stati Membri ta’ l-Unjoni Ewropea. 3. Preżentazzjoni tar-rapport. (1) Is-Servizz Veterinarju ta’ Malta għandu jissottometti rapport li jinkludi r-riżultati ta’ l-ispezzjonijiet imwettqa fil-qasam tal-protezzjoni ta’ annimali miżmuma għall-produzzjoni. Dan ir-rapport għandu jkun indirizzat lill-iħab fil-kummerċ u lill-Kummissjoni Ewropea. (2) Skond ma hemm fid-disposizzjonijiet ta’ l-Artikolu 6(3) tad-Direttiva tal-Kunsill ta’ l-Unjoni Ewropea 98/58/KE, ir-rapport għandu jkun konformi ma’ l-informazzjoni speċifikata fl-Iskeda. (3) Ir-rapport għandu jiġi ppreżentat lill-Kummissjoni Ewropea kull sentejn, sal-aħħar jum tax-xogħol ta’ April.